Case ID: 1141008
Sentence 0: İşin halları: Məhkəmənin hökmünə əsasən x3 ona görə təqsirli bilinib məhkum edilmişdir ki, o, yaxın münasibətdə olduğu dostu x4 ilə xx xxx 2018-ci il tarixdə, gecə saat 00:55 radələrində bacısının nişan məclisindən taksi ilə yaşadığı ünvan 5 qayıtdıqda uzaq qohumu x1 «Vaz-21063» markalı, **-CL-*** dövlət qeydiyyat nişanlı avtomobilini həmin küçədə, 12 «A» nömrəli evin bərabərində saxlayıb sükan arxasında oturduğunu görərək, sonuncunun avtomobili yaşadığı evin yaxınlığında saxlamasını cüzi səbəb kimi bəhanə edib, öz üstünlüyünü ətrafdakılara nümayiş etdirmək məqsədilə cəmiyyətdə insanlar arasında bərqərar olmuş birgə yaşayış qaydalarını kobud surətdə pozan, cəmiyyətə açıqca hörmətsizlik ifadə edən qərəzli hərəkətlər edərək, avtomobilə yaxınlaşaraq sol qarşı qapısını açıb ucadan x1 orada nəyə görə dayanmasını soruşub, ünvanına nəlayiq ifadələr işlətməklə təhqir edib əli ilə başından dəfələrlə vurmaqla oradan çıxıb getməsini tələb etməyə başlamış, x1 həmin hərəkətinə görə əsaslı olaraq irad bildirərək avtomobildən düşdükdə isə, dostu x4 ilə birlikdə silah qismində istifadə olunan taxta parçası və yumruqla qəsdən xuliqanlıq niyyəti ilə x1un baş və bədəninin müxtəlif nahiyələrinə zərbələr endirib ona baş beyin silkələnməsi, sağ almacıq sümüyünün yerini dəyişən qapılı sınıqları, sağ gözyuvasıətrafı və sağ almacıq nahiyələrinin dərialtı hematomaları, hər iki bazı, hər iki kürək, sol bud nahiyələrinin qançırları, sağ bazu nahiyəsinin sıyrığı kimi dərəcəsinə görə ümumilikdə sağlamlığın uzun müddətə pozulmasına səbəb olan sağlamlığa az ağır zərər vurmaya aid xəsarətlər yetirməklə və avtomobilinin alın şüşəsini vurub sındıraraq əmlakının zədələnməsi nəticəsində 50 manat məbləğində ziyan vurmaqla, bir neçə dəqiqə davam etdirdikləri həmin qərəzli hərəkətləri ilə orada yaşayanların və ətrafda olan digər şəxslərin rahatlıqlarını, dincliklərini pozub x4lə bir qrup şəxs halında silah qismində əşya tətbiq edib ictimai qaydanı kobud surətdə pozan, cəmiyyətə açıqca hörmətsizlik ifadə edən, şəxsin üzərində zor tətbiq olunması və özgənin əmlakının zədələnməsi ilə müşayiət edilən qərəzli hərəkətlər edərək, x1a qəsdən xuliqanlıq niyyəti ilə sağlamlığa az ağır zərər vurmaya aid xəsarət yetirmişdir.